paragraph_text: Ánanda Márga se zalaže za novi, napredniji društveni poredak koji potiče osobni rast i temelji se na duhu zajedništva i suradnje, na idealima neohumanizma i univerzalizma. Unutar organizacije postoji široka mreža predanih volontera koji su diljem svijeta aktivni u pružanju opće humanitarne pomoći, kao i na polju duhovnosti, obrazovanja, umjetnosti i znanosti. Organizacija se također zalaže za izgradnju ekološki svjesnog društva i socijalne i ekonomske neovisnosti pojedinaca i grupa.